
ΝΟΜΟΣ ΛΕΥΚΑΔΑΣ

 



     
   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ







ΑΠΟΣΠΑΣΜΑ                        

Από το πρακτικό της με αριθ. 33ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 407/2026
Στην Λευκάδα σήμερα  στις 23 του μηνός Σεπτεμβρίου του έτους  2026,  ημέρα Τετάρτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 25492/18.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Μαργέλη Μαρία
	2
	

	3
	Αρματάς Γεράσιμος
	3
	

	4
	Κωνσταντινίδη Σεβαστή
	4
	

	5
	Σέρβος Κων/νος 
	5
	

	6
	Λύγδας Σπυρίδων
	6
	

	7
	Λάζαρης Νικόλαος
	7
	


Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.
Ο κ. Δήμαρχος Πρόεδρος της Επιτροπής αποχώρησε κατά τη συζήτηση του πρώτου Ε.Η.Δ. θέματος και χρέη Προέδρου εκτέλεσε ο Αντιπρόεδρος κ. Λύγδας Σπυρίδων μέχρι την ολοκλήρωση της συζήτησης του δέκατου πέμπτου θέματος όπου και αποχώρησε οριστικά.
Ο κ. Δήμαρχος επανήλθε κατά τη συζήτηση του έκτου θέματος, αποχώρησε πρίν τη συζήτηση του εικοστού τρίτου θέματος και προσήλθε εκ νέου κατά τη συζήτηση του εικοστού πέμπτου θέματος.
Κατά τη συζήτηση του πρώτου Ε.Η.Δ. θέματος, προσήλθε ο κ. Σκληρός Φίλιππος και αποχώρησε ο κ. Λάζαρης Νικόλαος.

Πριν τη συζήτηση του δέκατου πέμπτου θέματος αποχώρησε οκ. Σκληρός Φίλιππος.
Τα θέματα της Η.Δ. συζητήθηκαν με την κάτωθι σειρά: 1,2,3,4,5,6,7,8,9,10,11,12,13,14,15,21,22,20,16,17,18,19, 23, 24,25.
Τέθηκε για συζήτηση ένα (1) θέμα Εκτός Ημερήσιας Διάταξης.

    ΘΕΜΑ 21ο της Η.Δ.: Απόφαση Δ.Ε. για έγκριση του Πρακτικού της Επιτροπής διενέργειας διαγωνισμού και αξιολόγησης προσφορών του ανοικτού ηλεκτρονικού διαγωνισμού για την «Παροχή Συμβουλευτικών Υπηρεσιών για την υλοποίηση της Πράξης “ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ-Β' ΦΑΣΗ”», 3ο υποέργο, με εκτιμώμενη αξία 56.451,61 € χωρίς Φ.Π.Α. (70.000,00 € με Φ.Π.Α.), και Α/Α συστήματος ΕΣΗΔΗΣ 507116.

                                            Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.
Ο Πρόεδρος της Δ.Ε. κ. Βεργίνης Ξενοφών, πήρε το λόγο και έθεσε υπόψη των μελών της Επιτροπής, τα εξής: 
Έχοντας υπόψη:
1. Τον Ν. 4412/2016 (ΦΕΚ Α΄ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως ισχύει,

2. Τον προϋπολογισμό του Δήμου στον οποίο είναι η υπηρεσία με τίτλο «Παροχή συμβουλευτικών υπηρεσιών για την υλοποίηση της Πράξης «ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ - Β' ΦΑΣΗ»», με προϋπολογισμό 70.000,00 € με Φ.Π.Α. και συγκεκριμένα στον ΑΛΕ: 215.2420989001, που χρηματοδοτείται από το Πρόγραμμα «Περιβάλλον και Κλιματική Αλλαγή 2021- 2027» στην Προτεραιότητα «Άξονας Προτεραιότητας 1: «Ενεργειακή απόδοση - Προώθηση ΑΠΕ - Ενεργειακές Υποδομές»,

3.  Την με αριθμό πρωτ. 182153 ΕΞ 2025/ 17-10-2025 (ΑΔΑ: 6Τ8ΝΗ-7Α1), απόφαση της Ειδικής Υπηρεσίας Διαχείρισης ΠΡΟΓΡΑΜΜΑΤΩΝ «ΠΕΡΙΒΑΛΛΟΝ ΚΑΙ ΚΛΙΜΑΤΙΚΗ ΑΛΛΑΓΗ» ΚΑΙ «ΠΟΛΙΤΙΚΗ ΠΡΟΣΤΑΣΙΑ» με θέμα ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ - Β' ΦΑΣΗ» με Κωδικό ΟΠΣ 6019360 στο Πρόγραμμα «Περιβάλλον και Κλιματική Αλλαγή 2021-2027»,
4. Το με αριθμό πρωτ. 957/5-5-2026 (ΑΔΑΜ: 26REQ018966037) Πρωτογενές Αίτημα και το με αριθμό πρωτ. 1629/13-7-2026 Τεκμηριωμένο Αίτημα Δημάρχου,
5. Την με αριθ. πρωτ. 19020/2026 (ΑΔΑΜ: 26REQ019499776) Απόφασης Ανάληψης Υποχρέωσης για το οικονομικό έτος 2026,
6. Την με αριθμό 291/2026 (ΑΔΑ: 9ΩΔΨΩΛΙ-5ΥΑ) απόφαση της Δημοτικής Επιτροπής του Δήμου Λευκάδας, για τη διενέργεια του ανοιχτού διαγωνισμού, την έγκριση της αριθμ. 2/2026. μελέτης του Αυτοτελούς Τμήματος Προγραμματισμού, Οργάνωσης και Πληροφορικής και των όρων δημοπράτησης της εν λόγω υπηρεσίας και τη συγκρότηση της Επιτροπής διενέργειας διαγωνισμού και αξιολόγησης προσφορών,

7. Την με αριθ. 20462/27-07-2026 Διακήρυξη του Δήμου Λευκάδας για την ανωτέρω υπηρεσία, με ΑΔΑΜ 26PROC019519099 και Α/Α συστήματος ΕΣΗΔΗΣ 507116.

8. Την προσφορά του οικονομικού φορέα «WEST CONSULTING Ο.Ε.», με αριθμό συστήματος προσφοράς 522065, η οποία υποβλήθηκε στο ΕΣΗΔΗΣ στις 12-08-2026.

Το από 16-09-2026 ηλεκτρονικά υπογεγραμμένο πρακτικό αποσφράγισης και αξιολόγησης προσφορών, της Επιτροπής διαγωνισμού για την «Παροχή Συμβουλευτικών Υπηρεσιών για την υλοποίηση της Πράξης “ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ-Β' ΦΑΣΗ”», 3ο υποέργο, με εκτιμώμενη αξία 56.451,61 € χωρίς Φ.Π.Α. (70.000,00 € με Φ.Π.Α.), και Α/Α συστήματος ΕΣΗΔΗΣ 507116, με το οποίο διαπιστώνει ότι η προσφορά της «WEST CONSULTING Ο.Ε.» δεν πληροί τις ελάχιστες απαιτήσεις και τα κριτήρια τεχνικής και επαγγελματικής ικανότητας της Διακήρυξης και εισηγείται την απόρριψή της, καθώς και τη μη περαιτέρω αξιολόγηση και βαθμολόγηση της τεχνικής και οικονομικής προσφοράς., το οποίο επισυνάπτουμε και έχει ως εξής :

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΟΣ ΛΕΥΚΑΔΑΣ 

ΔΗΜΟΣ ΛΕΥΚΑΔΑΣ

ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ & AΞΙΟΛΟΓΗΣΗΣ ΠΡΟΣΦΟΡΩΝ

ΓΙΑ ΤΟ ΔΙΑΓΩΝΙΣΜΟ ΣΥΜΦΩΝΑ ΜΕ ΤΟΥΣ 

ΟΡΟΥΣ ΤΗΣ ΜΕ ΑΡΙΘΜ. 20462/2026 ΔΙΑΚΗΡΥΞΗΣ

Π Ρ Α Κ Τ Ι Κ Ο

(αξιολόγηση προσφοράς)
(ηλεκτρονική αποσφράγιση και αξιολόγηση προσφορών)

Στη Λευκάδα σήμερα την 18η Σεπτεμβρίου 2026, ημέρα της εβδομάδας Παρασκευή και ώρα 09.00 π.μ., συνεδρίασε η Επιτροπή διενέργειας διαγωνισμού και αξιολόγησης προσφορών του άρθρου 221 παρ. 1 του Ν. 4412/2016, η οποία συγκροτήθηκε με την υπ’ αριθ. 291/2026 (ΑΔΑ: 9ΩΔΨΩΛΙ-5ΥΑ) απόφαση της Δημοτικής Επιτροπής, προκειμένου να προβεί στην αξιολόγηση της προσφοράς που υποβλήθηκε στο πλαίσιο διενέργειας του ανοικτού ηλεκτρονικού διαγωνισμού για την «Παροχή Συμβουλευτικών Υπηρεσιών για την υλοποίηση της Πράξης», 3ο υποέργο της πράξης «ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ-Β' ΦΑΣΗ» (σχετ. η με αριθ. 20462/2026 διακήρυξη), ο οποίος έλαβε τον υπ’ αριθ. 507116 αριθμό συστήματος ΕΣΗΔΗΣ, δημοσιεύθηκε νομίμως και αναρτήθηκε στο Κεντρικό Ηλεκτρονικό Μητρώο Δημοσίων Συμβάσεων, λαμβάνοντας ΑΔΑΜ 26PROC0019519099 2026-07-27.

Στη συνεδρίαση της επιτροπής ήταν παρόντες:

1. Πάντζου Ζωή, ΠΕ Μηχανικών Παραγωγής & Διοίκησης, υπάλληλος του Δήμου, τακτικό μέλος, Πρόεδρος.

2. Μπέλλου Αλίκη, ΤΕ Πληροφορικής, υπάλληλος του Δήμου, τακτικό μέλος,
3. Βουκελάτος Θωμάς, ΤΕ Τοπογράφος Μηχανικός, υπάλληλος του Δήμου, τακτικό μέλος.
Η καταληκτική ημερομηνία υποβολής των προσφορών ήταν, σύμφωνα με τη διακήρυξη, η 14-08-2026 και ώρα 10:00 π.μ. Η ηλεκτρονική αποσφράγιση των προσφορών πραγματοποιήθηκε στις 17-08-2026 και ώρα 10:00 π.μ..
1. Κατά την ηλεκτρονική αποσφράγιση, η οποία πραγματοποιήθηκε στις 17-08-2026, η Επιτροπή συνδέθηκε στο ΕΣΗΔΗΣ με τα διαπιστευτήριά της, επέλεξε τον ηλεκτρονικό διαγωνισμό 507116 και διαπίστωσε αφενός ότι ο διαγωνισμός ήταν χαρακτηρισμένος από το σύστημα ως «κλειδωμένος» και αφετέρου ότι είχε υποβληθεί εμπρόθεσμα στο διαγωνισμό μία προσφορά.

Η Επιτροπή επισημαίνει ότι μέχρι το στάδιο της ηλεκτρονικής αποσφράγισης δεν ήταν δυνατή η πρόσβαση στο περιεχόμενο της προσφοράς.
2. Στη συνέχεια, τα μέλη της Επιτροπής που διέθεταν τους απαραίτητους κωδικούς για την αποσφράγιση των προσφορών καταχώρισαν διαδοχικά σε ειδική φόρμα του συστήματος τα διαπιστευτήριά τους (όνομα χρήστη και κρυφό προσωπικό κωδικό πρόσβασης), προκειμένου να αποσφραγιστούν οι προσφορές. Αμέσως μετά την παραπάνω διαδικασία, βρέθηκε μία προσφορά. Η προσφορά αποσφραγίστηκε με αποτέλεσμα να καταστεί δυνατή η πρόσβαση στο περιεχόμενό τους.

3. Στο διαγωνισμό υποβλήθηκε η κάτωθι προσφορά, όπως εμφανίζεται στο σύστημα του ΕΣΗΔΗΣ:

	Α/Α
	Ονοματεπώνυμο
	Ημερομηνία
Υποβολής προσφοράς
	Ώρα
Υποβολής προσφοράς

	1
	WESTCONSULTING ΟΕ,

Λ. Δωδώνης 48, Ιωάννινα, Τ.Κ. 45332, Α.Φ.Μ 801511242, Δ.Ο.Υ. Ιωαννίνων
	12-08-2026
	14:15:54


4. Μετά την ηλεκτρονική αποσφράγιση της προσφοράς, η Επιτροπή διαπίστωσε ότι η προσφορά έχει λάβει από το σύστημα, τον παρακάτω αναφερόμενο μοναδικό αριθμό συστήματος:
	Α/Α
	Ονοματεπώνυμο
	Αριθμός συστήματος

	1
	WEST CONSULTING ΟΕ
	522065


5. Μετά την ηλεκτρονική αποσφράγιση, η Επιτροπή εξέτασε την προσκόμιση της εγγύησης συμμετοχής, σύμφωνα με την παράγραφο 1 του άρθρου 72 του Ν. 4412/2016 και διαπίστωσε ότι ο συμμετέχων υπέβαλε εγγύηση συμμετοχής, σύμφωνα με το άρθρο 2.2.2. της διακήρυξης.

6. Στη συνέχεια, η Επιτροπή Διαγωνισμού επικοινώνησε με τον φορέα που φέρεται να έχει εκδώσει την εγγυητική επιστολή. Η εγγυητική επιστολή συμμετοχής από το Ταμείο Παρακαταθηκών και Δανείων, Γραφείο 117-Ιωαννίνων, για την «Παροχή Συμβουλευτικών Υπηρεσιών για την υλοποίηση της Πράξης «ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟ ΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ», εκδόθηκε στις 07-08-2026 και, κατόπιν του σχετικού ελέγχου, η Επιτροπή διαπίστωσε, με το αριθμ. πρωτ. 23338/26-08-2026 (25732/26-08-2026/Δ.Ο.Υ. Ιωαννίνων), ότι η εγγυητική επιστολή, ποσού 1.129,03 €, πληροί τους όρους της διακήρυξης.

7. Σύμφωνα με το άρθρο 2.4.2.5. της διακήρυξης, έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό/ούς φάκελο/ους, στον οποίο αναγράφεται ο αποστολέας και ως παραλήπτης η Επιτροπή διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι:

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999, 

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί  από δικηγόρο. 

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του Ν. 4412/2016.

Σύμφωνα με το ανωτέρω άρθρο της διακήρυξης, ο οικονομικός φορέας κατέθεσε στο πρωτόκολλο του Δήμου, λαμβάνοντας αριθμό πρωτοκόλλου, τον παρακάτω φάκελο, ο οποίος παραδόθηκε ενσφράγιστος στην Επιτροπή, κατά την έναρξη της διαδικασίας:

	Α/Α
	Ονοματεπώνυμο
	Αριθμός πρωτοκόλλου

	1
	WEST CONSULTING ΟΕ
Λ. Δωδώνης 48, Ιωάννινα, Τ.Κ. 45332
	22014/12-08-2026



8. Στη συνέχεια η Επιτροπή προέβη σε έλεγχο του περιεχομένου του ηλεκτρονικού φακέλου που είχε υποβάλει ο συμμετέχων. Τα δικαιολογητικά που υπέβαλλε είναι τα εξής:

	Α/Α
	Ονοματεπώνυμο
	Δικαιολογητικά

	1
	WEST CONSULTING ΟΕ
	1. Νομιμοποιητικά (αρχείο zip)

	2
	
	2. Τεχνική Προσφορά(αρχείο zip)

	3
	
	3. Ομάδα Έργου(αρχείο zip)

	4
	
	Έντυπο Ηλεκτρονικής Οικονομικής Προσφοράς

	5
	
	Έντυπο Ηλεκτρονικής Τεχνικής Προσφοράς

	6
	
	Οικονομική Προσφορά


9. Ακολούθως, η Επιτροπή αποσφράγισε το φάκελο, που κατατέθηκε στο πρωτόκολλο της Υπηρεσίας, μονογράφησαν δε και σφραγίστηκαν από την Επιτροπή όλα τα δικαιολογητικά που υποβλήθηκαν, ανά φύλλο.

Τα δικαιολογητικά που υπέβαλε ο διαγωνιζόμενος με ενσφράγιστο φάκελο, είναι τα εξής:

	Α/Α
	Ονοματεπώνυμο
	Δικαιολογητικά

	1
	WEST CONSULTING ΟΕ
	Εγγυητική συμμετοχής
(Ταμείο Παρακαταθηκών και Δανείων)


10. Η Επιτροπή προέβη σε έλεγχο του περιεχομένου του ηλεκτρονικού φακέλου «Νομιμοποιητικά» και «Ομάδα Έργου» της προσφοράς του οικονομικού φορέα και σε έλεγχο ως προς την πλήρωση των ελάχιστων απαιτήσεων και κριτηρίων τεχνικής και επαγγελματικής ικανότητας που προβλέπονται στη Διακήρυξη.

Τα δικαιολογητικά που υπέβαλλε, είναι τα εξής:

Α. Φάκελος «Νομιμοποιητικά»

1. Εγγυητική επιστολή συμμετοχής (Ταμείο Παρακαταθηκών και Δανείων, Γραφείο 117 – Ιωαννίνων, εκδοθείσα την 07-08-2026, ποσού 1.129,03 €).

2. Ευρωπαϊκό Ενιαίο Έγγραφο Σύμβασης (ΕΕΕΣ), υποβληθέν σε μορφή PDF και XML.

3. Βεβαίωση επίσκεψης στον τόπο εκτέλεσης της σύμβασης (Δήμος Λευκάδας, 04-08-2026), συνοδευόμενη από το αίτημα επίσκεψης του οικονομικού φορέα (3.1) και το έγγραφο καθορισμού της ημερομηνίας επίσκεψης από τον Δήμο, της 03-08-2026 (3.2).

4. Έγγραφα νομιμοποίησης και εκπροσώπησης: Πιστοποιητικό Ισχύουσας Εκπροσώπησης ΓΕΜΗ της 07-08-2026 (4.1), Γενικό Πιστοποιητικό ΓΕΜΗ της 07-08-2026 (4.2) και καταστατικό της εταιρείας της 11-10-2024 (4.3).

5. Εκτύπωση στοιχείων μητρώου TAXISnet του οικονομικού φορέα.

6. Πιστοποιητικό Επιμελητηρίου.

7. Αποδεικτικό ασφαλιστικής ενημερότητας.

8. Αποδεικτικό φορολογικής ενημερότητας.

9. Πιστοποιητικό δικαστικής φερεγγυότητας.

10. Αντίγραφα ποινικού μητρώου των ομορρύθμων εταίρων: Χασιώτη Αγγέλου, της 16-05-2026 (10.1) και Χασιώτη Στεφάνου, της 18-05-2026 (10.2).

11. Έγγραφο «Πίνακες Τεκμηρίωσης WEST_Λευκάδα», με τους πίνακες οικονομικής και χρηματοοικονομικής επάρκειας, τεχνικής και επαγγελματικής ικανότητας, ομάδας έργου και πιστοποιήσεων.

12. Πιστοποιητικά συστημάτων διαχείρισης: ISO 9001, της 06-06-2025 (12.1), ISO 14001, της 11-11-2025 (12.2) και ISO 50001 (12.3).

Β. Υπεύθυνες δηλώσεις του άρθρου 8 του ν. 1599/1986

Υποβλήθηκαν δέκα (10) υπεύθυνες δηλώσεις του νομίμου εκπροσώπου της εταιρείας προς τον Δήμο Λευκάδας, ψηφιακά υπογεγραμμένες την 11-08-2026, με το ακόλουθο περιεχόμενο:

1. Πλήρης γνώση των στοιχείων της πρόσκλησης και των επιτόπιων συνθηκών και ανεπιφύλακτη αποδοχή των όρων της.

2. Μη έκδοση σε βάρος του δηλούντος και οποιουδήποτε ομορρύθμου εταίρου δικαστικής ή διοικητικής απόφασης με τελεσίδικη και δεσμευτική ισχύ για αθέτηση των υποχρεώσεων καταβολής φόρων ή εισφορών κοινωνικής ασφάλισης.

3. Μη συνδρομή των λόγων αποκλεισμού των περ. (α), (γ), (δ), (ε), (στ), (ζ), (η) και (θ) του άρθρου 18 της διακήρυξης και εν γένει ουδενός λόγου αποκλεισμού.

4. Μη επιβολή σε βάρος της εταιρείας της κύρωσης του οριζόντιου αποκλεισμού.

5. Μη ύπαρξη ρωσικής συμμετοχής στον οικονομικό φορέα, κατά το άρθρο 5ια του Κανονισμού (ΕΕ) 833/2014, όπως τροποποιήθηκε με τον Κανονισμό (ΕΕ) 2022/576, με ειδικότερη δήλωση για καθένα από τα σκέλη (α) έως (δ) αυτού.

6. Ισχύς των νομιμοποιητικών εγγράφων και των εγγράφων εκπροσώπησης της εταιρείας κατά τον χρόνο υποβολής τους.

7. Ακρίβεια και γνησιότητα των συνυποβαλλόμενων φωτοαντιγράφων, κατά το άρθρο 92 παρ. 8 του ν. 4412/2016.

8. Μη υπαγωγή στην απαγόρευση του άρθρου 4 παρ. 4 του ν. 3310/2005 περί εξωχωρίων εταιρειών και μη συνδρομή των προϋποθέσεων εφαρμογής του άρθρου 8 παρ. 4 του ίδιου νόμου.

9. Δήλωση ακεραιότητας και σύγκρουσης συμφερόντων: μη αθέμιτη, παράνομη ή καταχρηστική ενέργεια σε κάθε στάδιο της διαδικασίας και δέσμευση άμεσης γνωστοποίησης κάθε κατάστασης σύγκρουσης συμφερόντων, δέσμευση που καταλαμβάνει και τους υπεργολάβους.

10. Λήψη υπόψη του συνόλου των συμπληρωματικών διευκρινίσεων που τυχόν δόθηκαν.

Γ. Βεβαιώσεις καλής εκτέλεσης

1. Βεβαίωση καλής εκτέλεσης ΔΕΥΑ Νήσου Χίου (Φ.1445).

2. Βεβαίωση καλής εκτέλεσης ΔΕΥΑ Βορείου Άξονα Χανίων.

3. Βεβαίωση καλής εκτέλεσης Δήμου Σουλίου, για τη σύμβαση του χρηματοδοτικού μηχανισμού ΕΟΧ.

4. Βεβαίωση καλής εκτέλεσης Δήμου Σουλίου, για το Σχέδιο Ενεργειακής Απόδοσης Κτιρίων.

Δ. Οικονομικά και φορολογικά στοιχεία

1. Έντυπα Ε3 των οικονομικών χρήσεων 2022, 2023, 2024 και 2025.

2. Έντυπα Ν των οικονομικών χρήσεων 2022, 2023, 2024 και 2025.

3. Περιοδικές δηλώσεις Φ.Π.Α. των τεσσάρων τριμήνων του έτους 2024.

4. Περιοδικές δηλώσεις Φ.Π.Α. των τεσσάρων τριμήνων του έτους 2025.

Ε. Φάκελος «Ομάδα έργου»

Υποβλήθηκαν έξι (6) φάκελοι με το ακόλουθο περιεχόμενο:

1. Φάκελος: Ηλίας Αργυρός

· Βιογραφικό Σημείωμα

· Βεβαίωση Ενεργειακού Επιθεωρητή

· Βεβαίωση Μέλους ΤΕΕ

· Βιογραφικό

· Πτυχίο Μελετητή

· Υπεύθυνη  Δήλωση 

2. Φάκελος: Σοφία Γιαλαμά

· Βιογραφικό Σημείωμα

· Μεταπτυχιακό Δίπλωμα

· Παράρτημα Μεταπτυχιακού Διπλώματος

· Παράρτημα Προπτυχιακού Διπλώματος (στα αγγλικά)

· Προπτυχιακό Δίπλωμα

· Δελτίο Ταυτότητας

· Υπεύθυνη Δήλωση

3. Φάκελος: Βασιλίνα Ζαφείρη

· Βιογραφικό Σημείωμα

· Πιστοποιητικό Σπουδών

· Υπεύθυνη Δήλωση

4. Φάκελος: Μαρία Μπουσδέκη

· Βιογραφικό Σημείωμα

· Μεταπτυχιακό

· Πτυχίο

· Υπεύθυνη Δήλωση

5. Φάκελος: Αντωνία Παππά

· Βιογραφικό Σημείωμα

· Υπεύθυνη Δήλωση

· Μεταπτυχιακός Τίτλος

· Πτυχίο

6. Φάκελος: Άγγελος Χασιώτης

· Μητρώο Ενεργειακών Ελεγκτών – Γεώργιος Χασιώτης

· Μητρώο Ενεργειακών Επιθεωρητών – Άγγελος Χασιώτης

· Βιογραφικό Σημείωμα – Άγγελος Χασιώτης

· Πτυχίο – Άγγελος Χασιώτης

· Βεβαίωση Αναγγελίας έναρξης άσκησης της δραστηριότητας του Ενεργειακού Επιθεωρητή Κτιρίων όλων των κατηγοριών και χρήσεων – Άγγελος Χασιώτης

· Πτυχίο Μελετητή – Άγγελος Χασιώτης

· Πτυχίο – Άγγελος Χασιώτης

· Υπεύθυνη Δήλωση – Άγγελος Χασιώτης

Από τον έλεγχο των υποβληθέντων στοιχείων διαπιστώθηκαν τα ακόλουθα:

1. ΜΗ ΤΕΚΜΗΡΙΩΣΗ ΤΗΣ ΑΠΑΙΤΟΥΜΕΝΗΣ ΣΥΜΒΑΤΙΚΗΣ ΕΜΠΕΙΡΙΑΣ
1.1. Υπηρεσίες δημοσιότητας
Η παρ. 2.2.6 της διακήρυξης (σελ. 19), σε συνδυασμό με την παρ. 2.2.9.2 Β.4 (σελ. 27), απαιτεί τουλάχιστον μία σύμβαση δράσεων δημοσιότητας συγχρηματοδοτούμενου προγράμματος, εκτελεσμένη κατά την τριετία 2023–2025, με αξία τουλάχιστον μίας σύμβασης ίση με το 40% της εκτιμώμενης αξίας χωρίς ΦΠΑ. Το ελάχιστο απαιτούμενο ποσό είναι 56.451,61 € × 40% = 22.580,64 €.

Στον πίνακα Β4.2, α/α 5 (σελ. 3) του υποβληθέν εγγράφου “11. Πίνακες Τεκμηρίωσης WEST_Λευκάδα”, δηλώνεται σύμβαση του Δήμου Σουλίου για δράσεις δημοσιότητας της πράξης «Ευφυές Πράσινο Σύστημα Ελέγχου Διαρροών και Παρακολούθησης Ποιότητας Υδάτων Δικτύου Ύδρευσης Περιοχής Παραμυθιάς», αξίας 20.000,00 € χωρίς ΦΠΑ. Η αξία αυτή υπολείπεται του απαιτούμενου ορίου κατά 2.580,64 €. Η αναγραφή ορίου 20.000,00 € στους πίνακες Β4.1 και Β4.3 της προσφοράς αποτελεί εσφαλμένο υπολογισμό και δεν μεταβάλλει τον δεσμευτικό όρο της διακήρυξης.

Συνεπώς, με τη μόνη σύμβαση δημοσιότητας που δηλώνεται στον ανωτέρω πίνακα δεν καλύπτεται η απαίτηση. Ακόμη και η πλήρης απόδειξη της καλής εκτέλεσης της συγκεκριμένης σύμβασης δεν αίρει την αριθμητική υστέρηση. Το κριτήριο αφορά αξία τουλάχιστον μίας σύμβασης και όχι άθροισμα συμβάσεων μικρότερης αξίας.

1.2. Υπηρεσίες ενεργειακής αναβάθμισης
Οι ίδιες παράγραφοι απαιτούν τουλάχιστον τρεις συμβάσεις ενεργειακής αναβάθμισης υποδομών, εκτελεσμένες κατά την τριετία 2023–2025, συνολικής αξίας τουλάχιστον 56.451,61 € χωρίς ΦΠΑ. Στον πίνακα Β4.2 του υποβληθέν εγγράφου “11. Πίνακες Τεκμηρίωσης WEST_Λευκάδα” δηλώνονται:

	Φορέας / αντικείμενο
	Αξία χωρίς ΦΠΑ

	ΔΕΥΑ Νήσου Χίου – ενεργειακή αναβάθμιση
	20.000,00 €

	ΔΕΥΑ Βορείου Άξονα Χανίων – ενεργειακή αναβάθμιση
	6.723,12 €

	ΔΕΥΑ Ερμιονίδας – μελέτες ενεργειακής αναβάθμισης
	20.000,00 €

	Δήμος Σουλίου – Σχέδιο Ενεργειακής Απόδοσης Κτιρίων
	15.000,00 €

	Δηλωθέν σύνολο
	61.723,12 €

	Σύνολο χωρίς τη σύμβαση ΔΕΥΑ Ερμιονίδας
	41.723,12 €


Δεν εντοπίστηκε στον υποβληθέντα φάκελο της προσφοράς οποιοδήποτε προβλεπόμενο αποδεικτικό στοιχείο από το οποίο να αποδεικνύεται η ύπαρξη και η εκτέλεση της δηλωθείσας σύμβασης με τη ΔΕΥΑ Ερμιονίδας, αξίας 20.000,00 €. Ειδικότερα, δεν εντοπίστηκε ούτε βεβαίωση καλής εκτέλεσης ούτε άλλο προβλεπόμενο αποδεικτικό στοιχείο για τη συγκεκριμένη σύμβαση. Χωρίς την προσμέτρηση της σύμβασης αυτής, η συνολική αξία των λοιπών δηλωθεισών συμβάσεων ανέρχεται σε 41.723,12 €, δηλαδή υπολείπεται του ελάχιστου απαιτούμενου ποσού των 56.451,61 € κατά 14.728,49 €.

Η παρ. 2.2.9.2 Β.4 (σελ. 27) της Διακήρυξης προβλέπει εναλλακτικά, αντί βεβαίωσης καλής εκτέλεσης, την προσκόμιση υπογεγραμμένης σύμβασης με ΑΔΑ μαζί με ηλεκτρονικά τιμολόγια ολοκλήρωσης που φέρουν κωδικό MARK. Ωστόσο, από τον έλεγχο του υποβληθέντος φακέλου δεν προέκυψε ούτε η σύμβαση με τη ΔΕΥΑ Ερμιονίδας ούτε ο ανωτέρω εναλλακτικός συνδυασμός αποδεικτικών στοιχείων ούτε άλλο προβλεπόμενο στοιχείο που να τεκμηριώνει παραδεκτά την εν λόγω εμπειρία. Κατά συνέπεια, η δηλωθείσα σύμβαση ΔΕΥΑ Ερμιονίδας δεν μπορεί να προσμετρηθεί για την πλήρωση του ελάχιστου απαιτούμενου ορίου.

Οι δύο ελλείψεις είναι διακριτές: η σύμβαση Ερμιονίδας προσμετράται από τον προσφέροντα στην ενεργειακή εμπειρία (απαίτηση Α), ενώ η σύμβαση δημοσιότητας του Δήμου Σουλίου στην απαίτηση Β.

2. ΜΗ ΠΛΗΡΩΣΗ ΤΗΣ ΑΠΑΙΤΗΣΗΣ ΓΙΑ ΑΡΧΙΤΕΚΤΟΝΑ ΜΗΧΑΝΙΚΟ ΠΕ ΜΕ ΔΕΚΑΕΤΗ ΕΠΑΓΓΕΛΜΑΤΙΚΗ ΕΜΠΕΙΡΙΑ

Η παρ. 2.2.6 (σελ. 19) και η παρ. 2.2.9.2 Β.4 (σελ. 28) της Διακήρυξης απαιτούν δύο Αρχιτέκτονες Μηχανικούς Π.Ε., από τους οποίους τουλάχιστον ένας διαθέτει δεκαετή επαγγελματική εμπειρία σε έργα ανακαινίσεων, αποκατάστασης ή/και ενεργειακής αναβάθμισης κτιρίων.

Στον πίνακα Β4.4.1 (σελ. 4) του υποβληθέντος εγγράφου “11. Πίνακες Τεκμηρίωσης WEST_Λευκάδα”, η απαίτηση της δεκαετούς εμπειρίας αντιστοιχίζεται στη Μαρία Μπουσδέκη. Στο βιογραφικό της (σελ. 1–3) αναφέρονται εγγραφή στο ΤΕΕ τον Μάρτιο 2018 (ΑΜ 143344), δίπλωμα τον Σεπτέμβριο 2017 και δηλωμένη έναρξη επαγγέλματος τον Σεπτέμβριο 2017. Έως την καταληκτική ημερομηνία 14-08-2026 μεσολαβούν περίπου 8 έτη και 5 μήνες από την εγγραφή στο ΤΕΕ και λιγότερα από 9 έτη από τη δηλωμένη έναρξη. Συνεπώς, ακόμη και με αφετηρία τον Σεπτέμβριο 2017, δεν τεκμηριώνεται η απαιτούμενη δεκαετής επαγγελματική εμπειρία. Η παράλληλη άσκηση περισσοτέρων δραστηριοτήτων δεν μεταβάλλει τον πραγματικό ημερολογιακό χρόνο που έχει διανυθεί από την έναρξη της επαγγελματικής δραστηριότητας.

Για τη δεύτερη Αρχιτέκτονα, Βασιλίνα Ζαφείρη, το πιστοποιητικό σπουδών αναγράφει ολοκλήρωση στις 15-07-2022. Το βιογραφικό της (σελ. 2) υπολογίζει συνολική εμπειρία 4 ετών και 1 μήνα από την ίδια ημερομηνία.

Κατά συνέπεια, από τα συνεκτιμώμενα στοιχεία δεν αποδεικνύεται με επάρκεια ότι η προτεινόμενη ομάδα καλύπτει την απαίτηση. 

3. ΜΗ ΤΗΡΗΣΗ ΤΩΝ ΑΠΑΙΤΗΣΕΩΝ ΤΗΣ ΠΑΡΑΓΡΑΦΟΥ 2.2.8.1 ΤΗΣ ΔΙΑΚΗΡΥΞΗΣ – ΣΤΗΡΙΞΗ ΣΤΗΝ ΙΚΑΝΟΤΗΤΑ ΤΡΙΤΩΝ

Περαιτέρω, η Επιτροπή προέβη σε έλεγχο της δηλωθείσας στελέχωσης της ομάδας έργου και ιδίως της σχέσης των προσώπων που εμφανίζονται στην προσφορά ως «εξωτερικοί συνεργάτες» με τον οικονομικό φορέα.

Από τα υποβληθέντα βιογραφικά, Υπεύθυνες δηλώσεις και λοιπά στοιχεία προκύπτει ότι ορισμένα από τα πρόσωπα των οποίων τα επαγγελματικά προσόντα και η εμπειρία επικαλείται η προσφέρουσα εταιρεία για την κάλυψη των απαιτήσεων της Διακήρυξης χαρακτηρίζονται ως «εξωτερικοί συνεργάτες». Το ζήτημα εξετάζεται στο μέτρο που τα συγκεκριμένα πρόσωπα/φορείς αποτελούν τρίτους φορείς στις ικανότητες των οποίων στηρίζεται ο οικονομικός φορέας για την πλήρωση των κριτηρίων επιλογής.

Η παράγραφος 2.2.8.1 «Στήριξη στην ικανότητα τρίτων» της Διακήρυξης προβλέπει το απαιτούμενο πλαίσιο σε περίπτωση κατά την οποία ο οικονομικός φορέας στηρίζεται στις ικανότητες άλλων φορέων για την πλήρωση των κριτηρίων ποιοτικής επιλογής.

Ειδικότερα, σε περίπτωση στήριξης σε ικανότητες τρίτων, η προσφέρουσα οφείλει να δηλώνει τη σχετική στήριξη και να υποβάλλονται τα απαιτούμενα στοιχεία για τον τρίτο φορέα, συμπεριλαμβανομένου του προβλεπόμενου χωριστού ΕΕΕΣ, καθώς και της απαιτούμενης δέσμευσης του τρίτου φορέα για τη διάθεση των αναγκαίων πόρων/ικανοτήτων.

Ωστόσο, στο ΕΕΕΣ της WEST CONSULTING Ο.Ε. δηλώνεται ότι ο οικονομικός φορέας δεν στηρίζεται στις ικανότητες άλλων οντοτήτων και δεν προβλέπει υπεργολαβία, ενώ παράλληλα στην προσφορά εμφανίζονται εξωτερικοί συνεργάτες, των οποίων τα προσόντα και η εμπειρία χρησιμοποιούνται για την κάλυψη υποχρεωτικών κριτηρίων στελέχωσης.

Δημιουργείται συνεπώς ουσιώδης αναντιστοιχία μεταξύ:

α) της δήλωσης που περιλαμβάνεται στο ΕΕΕΣ περί μη στήριξης στις ικανότητες άλλων οντοτήτων, και

β) των στοιχείων της προσφοράς, από τα οποία προκύπτει επίκληση προσόντων και επαγγελματικής εμπειρίας προσώπων που δηλώνονται ως εξωτερικοί συνεργάτες και των οποίων οι ικανότητες φαίνεται να χρησιμοποιούνται για την πλήρωση των ελάχιστων απαιτήσεων της Διακήρυξης.

Η αξιολόγηση της προσφοράς επισημαίνει ρητά ότι η στήριξη σε ικανότητες τρίτων εξετάζεται ανεξάρτητα από τη νομική μορφή της σχέσης και ότι κρίσιμο είναι εάν τα προσόντα και οι πόροι ανήκουν στον ίδιο τον προσφέροντα ή σε τρίτο και εάν υπήρχε δεσμευτική διάθεση αυτών κατά την καταληκτική ημερομηνία.

Στην προκειμένη περίπτωση, από τα στοιχεία της προσφοράς δεν προκύπτει ότι, για τα πρόσωπα που χρησιμοποιούνται για την πλήρωση των υποχρεωτικών κριτηρίων και τα οποία, κατά τα δηλωθέντα, έχουν σχέση «εξωτερικού συνεργάτη», έχουν υποβληθεί τα απαιτούμενα χωριστά ΕΕΕΣ και οι προβλεπόμενες δεσμεύσεις, σύμφωνα με την παράγραφο 2.2.8.1 της Διακήρυξης, ενώ παράλληλα η ίδια η προσφέρουσα έχει δηλώσει στο ΕΕΕΣ ότι δεν στηρίζεται στις ικανότητες άλλων οντοτήτων.

Η ανωτέρω πλημμέλεια δεν αφορά απλή παράλειψη ενός πληροφοριακού στοιχείου, αλλά συνδέεται με τον τρόπο με τον οποίο ο οικονομικός φορέας αποδεικνύει την πλήρωση των υποχρεωτικών κριτηρίων τεχνικής και επαγγελματικής ικανότητας και με το ποιος φορέας διαθέτει πράγματι τα απαιτούμενα προσόντα.

Με βάση τα ανωτέρω, η Επιτροπή κρίνει ότι η προσφορά της WEST CONSULTING Ο.Ε. δεν πληροί τις ελάχιστες απαιτήσεις της Διακήρυξης και ως εκ τούτου δεν είναι αποδεκτή.

Η μη πλήρωση των ανωτέρω απαιτήσεων καθιστά μη αναγκαία την περαιτέρω τεχνική και οικονομική βαθμολόγηση της προσφοράς.

Κατόπιν όλων των ανωτέρω, η Επιτροπή Διενέργειας Διαγωνισμού και Αξιολόγησης Προσφορών
                                                                           ΓΝΩΜΟΔΟΤΕΙ
1. Για τη μη αποδοχή και απόρριψη της προσφοράς του οικονομικού φορέα «WEST CONSULTING Ο.Ε.», στο πλαίσιο της διαδικασίας για την «Παροχή Συμβουλευτικών Υπηρεσιών για την υλοποίηση της Πράξης» 3ο υποέργο της πράξης «Παροχή Συμβουλευτικών Υπηρεσιών για την υλοποίηση της Πράξης «ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ-Β' ΦΑΣΗ».
2. Η απόρριψη στηρίζεται ιδίως στη μη πλήρωση των ακόλουθων ελάχιστων απαιτήσεων της Διακήρυξης:

α) της απαιτούμενης εμπειρίας σε δράσεις δημοσιότητας ελάχιστης αξίας 22.580,64 €, έναντι δηλωθείσας εμπειρίας 20.000,00 €, καθώς και της απαιτούμενης εμπειρίας σε υπηρεσίες ενεργειακής αναβάθμισης συνολικής αξίας 56.451,61 €, δεδομένου ότι η δηλωθείσα σύμβαση με τη ΔΕΥΑ Ερμιονίδας, αξίας 20.000,00 €, δεν αποδεικνύεται από τα υποβληθέντα στοιχεία και, χωρίς την προσμέτρησή της, η συνολική αποδεικνυόμενη αξία ανέρχεται σε 41.723,12 € και υπολείπεται του απαιτούμενου ορίου κατά 14.728,49 €,

β) της απαίτησης για τουλάχιστον έναν Αρχιτέκτονα Μηχανικό ΠΕ με δεκαετή επαγγελματική εμπειρία, και

γ) των απαιτήσεων της παραγράφου 2.2.8.1 «Στήριξη στην ικανότητα τρίτων», καθώς στην προσφορά χρησιμοποιούνται προσόντα και εμπειρία προσώπων που εμφανίζονται ως εξωτερικοί συνεργάτες, ενώ στο ΕΕΕΣ δηλώνεται ότι ο οικονομικός φορέας δεν στηρίζεται στις ικανότητες άλλων οντοτήτων και δεν προκύπτει η υποβολή των απαιτούμενων χωριστών ΕΕΕΣ και δεσμεύσεων για τους τρίτους φορείς, σύμφωνα με τα προβλεπόμενα στη Διακήρυξη.

3. Για τη μη περαιτέρω αξιολόγηση και βαθμολόγηση της τεχνικής και οικονομικής προσφοράς του ανωτέρω οικονομικού φορέα, δεδομένου ότι δεν αποδεικνύεται προηγουμένως η πλήρωση των ελάχιστων απαιτήσεων ποιοτικής επιλογής.

4. Για τη διαβίβαση του παρόντος πρακτικού στη Δημοτική Επιτροπή για τη λήψη της προβλεπόμενης απόφασης.

Για διαπίστωση των ανωτέρω συντάχθηκε το παρόν πρακτικό, το οποίο αφού αναγνώσθηκε, βεβαιώθηκε και συμφωνήθηκε, υπογράφεται.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026
· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ 
τη μη αποδοχή και απόρριψη της προσφοράς του οικονομικού φορέα «WEST CONSULTING Ο.Ε.», στο πλαίσιο της διαδικασίας για την «Παροχή Συμβουλευτικών Υπηρεσιών για την υλοποίηση της Πράξης» 3ο υποέργο της πράξης «Παροχή Συμβουλευτικών Υπηρεσιών για την υλοποίηση της Πράξης «ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΒΑΘΜΙΣΗΣ, ΕΚΣΥΧΡΟΝΙΣΜΟΥ ΚΑΙ ΕΞΟΙΚΟΝΟΜΗΣΗ ΕΝΕΡΓΕΙΑΣ ΣΤΟΠΝΕΥΜΑΤΙΚΟ ΚΕΝΤΡΟ ΤΟΥ ΔΗΜΟΥ ΛΕΥΚΑΔΑΣ-Β' ΦΑΣΗ».
                 
Η απόφαση αυτή πήρε αύξοντα αριθμό: 407/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

